آذردیکته ده باخدیم آنجاق دیلئمانین تورکجهسی یوخدور. Dilemma بیر پیس دورومون قارشیسیندا قالماغا دئیهرلر. آدام نه دالا چکیلهبیر و نه قاباغا گئدهبیلر. هر ایش گؤرونسه بیر ایستهنیلمز سونوجو واردیر.
بو تیراختور دا بیر دیلئما دیر، بیز ایچین یوخ "آذربایجانین وار اولسون" ایستهمهینلر ایچین:
- تیراختورون قاباغینی آلماسالار گون گونه یانداشی آرتاجاقدیر.
- حوققابازلیق چیخاردیب و اوچ - دؤرد دنه اویونوندا تاماشاچیلارین ایستادیوما گئتمکدن یاساقلاسالار گینهده بونلارا یاخشی اولمایاجاق. من اؤزوم قورخوردوم گئت گئده یانداشلارین ههیهجانلاری آزالسین آنجاق بو یامانلاییب و یاساقلاندیرمالار تیراختورچولوق کؤزلرینی بیر داها آلاوندیراجاق. بوندان آرخایینام. بونا گؤره یاساقلاندیرانلار اؤنریرم اؤزلرینی یورماسینلار!
تیراختور اوچون یئنی ماهنی
یاشاسین بیزیم چالیشقان اوزمانجلاریمیز. بو یاساقلاندیرما گونلرینده تیراختور اوچون یئنی اوچ ماهنی یاییلدی:
1- بیریسی آذربایجان تورکجهسینده رپ ماهنیدیر! تایماز و توراتان آدلی گنج رپ اوخوجولار اونو اوخویوبلار.
2- ایکینجیسینی سس قروپو و مسعود فلاح آدلی اوزمانجین ایشلریدیر. ماهنیلارینین باشلیغی "هارای وئردین های آلدین یاشا سنی تیراختور" دور.
3- اوچونجوسونو ده مئهرداد کسانی آدلی گنج موغننی اوخوموشدور "بیزیم تیراختور" آدیندا. البته بونون اوخودوغوندان ائله ده خوشوم گلمهدی، آنجاق بیر آز دا آرتیق چالیشسا اوخودوغو داها گؤزللـهشر.
بو اوچ ماهنینی تیراختور اوچون اوخونموش ماهنیلار صحیفهسیندن یوکلهیهبیلرسینیز.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab